open-index/open-wikipedia-markdown huggingface dataset:
Frank Lloyd Wrightin 1900-luvun arkkitehtuuri

**Frank Lloyd Wrightin 1900-luvun arkkitehtuuri** on Unescon maailmanperintökohde, johon kuuluu kahdeksan arkkitehti Frank Lloyd Wrightin suunnittelemaa rakennusta.

## Kulttuurihistoria
Arkkitehtuuri oli 1800-luvun lopulla maailmanlaajuisesti murroksessa, ja Yhdysvalloissa Chicagon koulukunta alkoi yhdistää käytännöllisiä näkemyksiä aivan tuoreisiin rakenteisiin. Frank Lloyd Wright saapui vuonna 1887 Chicagoon, missä kaupunkia rakennettiin vuoden 1871 palon jäljiltä. Wright työskenteli ensin Joseph Lyman Silsbeelle, mutta vaihtoi pian edistyksellisempään Adler & Sullivan -nimiseen yritykseen. Siellä hän työskenteli vuoteen 1893. Monien edistyksellisten yritysten asiakkaat halusivat uutta aitoa amerikkalaista arkkitehtuuria. Sen olisi tarkoitus yhdistää muodollisesti ja funktionaalisesti luonnon orgaanisiin periaatteisiin ja kauneuteen.

Wright suunnitteli 1890-luvulla jotain selvästi siirtymävaiheen kokeellisia töitä, mutta hänen näkemyksensä preeriatyylistä kulminoitui Robie Houseen. Wrightin 1900-luvun preeriatyylin suunnitelmat ovat Yhdysvaltain modernistisen arkkitehtuurin radikaalimmat esiintymät ennen ensimmäistä maailmansotaa. Wrightin toinen merkittävä varhainen työ on Unity Temple.

Wright jatkoi 1920-luvulla modernististen muotojen, koristeiden ja tilan ideaalien parissa, mutta hän oli myös jatkuvasti kokeellinen. Los Angelesin Hollyhock Housessa Wright haki uusia inspiraatioita mayojen arkkitehtuurista ja siirtomaa-ajan espanjalaisista patiotaloista. Wrightin 1930-luvun suunnitelmat virvoittivat hänen julkisuuskuvaa ja toivat hänet uudestaan esille. Hän suunnitteli tuona aikana muun muassa Fallingwaterin ja Herbert ja Katherine Jacobsin asuintalon sekä aloitti oman talvikotinsa ja studionsa Taliesin Westin rakentamisen.

Rationalismi sai toisen maailmansodan jälkeen suosiota, mutta samaan aikaan osa arkkitehdeistä suuntautui enemmän persoonallisempaan ilmaisuun. Tämä näkyy muun muassa Wrightissa, joka haki entistä suurempia avaruudellisia tehosteita ja dynaamisempia muotoja. Hän suunnitteli spiraalimaisia muotoja, mikä näkyy erityisesti Solomon R. Guggenheim -museossa.

Unesco otti vuonna 2019 maailmanperintöluetteloon kahdeksan Wrightin suunnittelemaa rakennusta. Wright on 1900-luvun merkittävimpiä arkkitehteja, ja hänet tunnetaan erityisesti orgaanisesta arkkitehtuurista. Tyyliin kuuluu avoin pohja, sisä- ja ulkotilojen rajan hämärtyminen ja uusien materiaalien ja tekniikkojen käyttö sekä rakennusten täsmällinen sijoittaminen kaupunkimaiseen tai luonnolliseen ympäristöönsä.

## Kohteet

## Lähteet
*
*

### Viitteet
New Zealand First

**New Zealand First** (, ) on uusiseelantilainen poliittinen puolue. Vuoden 2017 parlamenttivaalien jälkeen se muodosti työväenpuolueen kanssa vähemmistöhallituksen, jonka tukipuolueena toimi vihreä puolue. Puolueen puheenjohtaja Winston Peters toimi hallituksessa varapääministerinä. Vuoden 2020 vaaleissa puolue ei voittanut yhdessäkään vaalipiirissä eikä ylittänyt äänikynnystä saadakseen kansanedustajia listavaalin kautta, eikä näin ollen saanut edustajia parlamenttiin. Puolue teki paluun parlamenttiin kolme vuotta myöhemmin voittaen 8 paikkaa.

## Lähteet
Khamis Mušayt

**Khamis Mušayt** () on kaupunki Asirin provinssissa Saudi-Arabian lounaisosassa. 

## Maantiede
Khamis Mušayt sijaitsee Saudi-Arabian Asirin alueella noin 30 kilometriä provinssin pääkaupungista Abhasta koilliseen Wadi Bišan varrella. Wadi Biša on osa suurempaa al-Saratin valuma-aluetta. Itse kaupunki on muodostunut usammasta yhteenrakentuneesta kylästä.

## Historia
Nimi Mušayt on johdettu Šahran-heimon Rušhaidien paikallisen klaanin nimestä. Mušaytit muodostivat heimon johtavan klaanin tiettävästi jo ennen kirjattua historiaa. Pohjoisesta etelään kuljettaessa Khamis Mušayt on ensimmäinen kaupunki, jossa rakennuksia on tehty perinteiseen eteläarabialaiseen tapaan kerrostaloina. Kaupunki on strategisella paikalla reitillä kohti Abhaa, Zahrania ja Najrania ja sen kautta on tehty sotarekiä. Saudit iskivät sen kautta Asiriin vuonna 1920 ja Jemeniin vuonna 1934. Alkujaan oikeastaan useampia erillisiä kyliä, kuten Darbin ja Kambarin käsittänyt kaupunki on kasvanut erityisesti 1960-luvulta alkaen. Kasvuun vaikutti etenkin sotilastukikohtien perustaminen kaupungin eteläpuolelle, sekä uudet maantiet ja lentoasema.

## Talous
Khamis Mušayt on ollut kaupan keskus. Ympäröivällä maaseudulla kasvatetaan esimerkiksi vehnää ja hirssiä, sekä hedelmiä kuten aprikooseja, persikkoja, luumuja, granaattiomenia ja viikunoja. Joistakin muista Saudi-Arabian alueista poiketen alueella on kasvatettu kamelien sijaan karjaa.

## Väestö
Vuoden 2010 väestönlaskennan mukaan kaupungissa asui 430&nbsp;828 asukasta. 

## Lähteet

## Aiheesta muualla
Blood Brothers

**Blood Brothers** voi tarkoittaa seuraavia:

* Blood Brothers, K. Kastron ja E.D.I. Meanin albui vuodelta 2002
* Blood Brothers, Blind Channelin albumi vuodelta 2018.
Juha Viinikainen

**Juha Viinikainen** (s. 7. syyskuuta 1977 Jyväskylä) on entinen suomalainen jääkiekkoilija. Hän oli pelipaikaltaan laitahyökkääjä. Viinikainen on JYPin kasvatti, ja hän aloitti seurassa uransa SM-liigassa kaudella 1995–1996. Viinikainen edusti JYPiä vuoteen 2000 asti, minkä jälkeen hän pelasi vielä kaksi kautta Porin Ässissä. Kyseiset kaudet olivat hänen SM-liigauransa tehokkaimmat. Viimeiseksi jääneellä SM-liigakaudellaan 2001–2002 Viinikainen joutui lokakuussa kyynärpäätaklauksen kohteeksi, jonka tekijä oli Tapparan Sami Venäläinen. Tilanteen seurauksena Ässien kanadalaispuolustaja Curtis Sheptak tappeli taklaukseen liittymättömän Marko Mäkisen kanssa ottelussa, jossa jaettiin lopulta lähes sadan minuutin edestä rangaistuksia. Viinikainen jatkoi Ässistä Ruotsiin pelaten siellä kolme kautta HockeyAllsvenskanissa. Viinikainen pelasi vielä Italian ja Norjan pääsarjoissa vuosina 2005–2008 sekä Itävallan alasarjoissa kausilla 2008–2009 ja 2010–2011, ennen kuin lopetti pelaajauransa. Kaudella 2009–2010 Viinikainen ei pelannut ollenkaan.

Viinikainen pelasi SM-liigassa lopulta yhteensä 320 runkosarjaottelua pisteillä 21+34=55 sekä seitsemän pudotuspeliottelua tehoin 0+1=1. Hän pelasi myös 83 runkosarja- ja 20 pudotuspeliottelua JYPin A-nuorissa, ollen mukana vuoden 1994 pronssi- sekä vuosien 1995 ja 1997 mestarijoukkueissa. Viinikaisen tehot HockeyAllsvenskanissa olivat 120 runkosarjaottelussa pisteet 46+20=66. Viinikainen oli mukana kultaa voittaneessa alle 18-vuotiaiden maajoukkueessa vuoden 1995 Euroopan-mestaruuskilpailuissa sekä alle 20-vuotiaiden maailmanmestaruuskilpailuissa vuonna 1997.

Viinikainen toimi valmentajana JYPin vuonna 2012 syntyneiden joukkueessa tammikuussa 2020.

## Tilastot

## Lähteet
* 
* 
* Juha Viinikainen QuantHockeyssa

### Viitteet
Yhden piirilevyn tietokone

**Yhden piirilevyn tietokone** () tarkoittaa yhden piirilevyn rakennetta, jossa on suoritin, muistia ja jokin I/O-toiminto, joka sallii sen toimia tietokoneena. Esimerkki on 1970-luvun puolivälin "dyna-micro", joka oli ensimmäisiä varsinaisia yhen piirilevyn tietokoneita. Tämä eroaa perinteisistä emolevyistä, joissa oli laajennuspaikat useimmille oheislaitteille. Yhden piirilevyn tietokone ei ole riippuvainen laajennuspaikoista. Nykyisin useimmat emolevyt voidaan katsoa yhden piirilevyn tietokoneiksi koska suurin osa keskeisestä toiminnallisuudesta on integroituna yhdelle piirilevylle ja lisänä on mahdollisuus päivittää olemassaolevaa lisäkorttien avulla.

Yhden piirilevyn tietokone tyypillisesti tarkoittaa mikroprosessorin käyttöä, mutta myös mikrokontrollerin käyttöä on joissakin.
Uusien yhden piirilevyn tietokoneiden kehitys on ollut uudessa nousussa 2000-luvulla, jolloin on kehitetty Arduino-alusta. Tätä seurasi vuonna 2008 Beagleboard sekä Raspberry Pi.

## Katso myös
* KIM-1
* Asus Tinker Board

## Lähteet
Michele Prisco

**Michele Prisco** (1920 Torre Annunziata, Napoli, Italia – 2003) oli italialainen kirjailija. Hän oli koulutukseltaan juristi mutta keskittyi päätoimisesti kirjailijanuraan. Hän ja muutama muu napolilainen kirjailija perustivat 1960 kirjallisuuslehden *La ragioni narrative*.

Prisco sai vuonna 1966 Strega-palkinnon.

## Lähteet

## Aiheesta muualla
Constantin von Fieandt

**Constantin (Konstantin) von Fieandt** (7. helmikuuta 1820 Leppävirta – 1. kesäkuuta 1886 Helsinki) oli suomalainen tilanomistaja, kauppias ja valtiopäivämies.

Von Fieandtin vanhemmat olivat Georg Magnus von Fieandt ja Charlotta Adolfina Arvidsson ja puoliso vuodesta 1878 Olivia Grönqvist (k. 1875). Hän kirjoitti ylioppilaaksi Helsingissä 1840, opiskeli hetken yliopistossa ja oli sitten tilanomistaja ja maanviljelijä. Hän omisti Espoon Oittaan kartanon vuodesta 1879. Hän toimi myös Helsingissä tupakkakauppiaana vuoteen 1866. Hän kuoli Lapinlahden mielisairaalassa mielenvikaisena. Von Fieandilla oli sekä avioliitossa että sen ulkopuolella syntyneitä lapsia, joista myös jälkimmäisillä oli isänsä sukunimi. Hän oli aatelissäädyssä edustaja valtiopäivillä 1863–1864.
## Lähteet
Aleksandr Prohanov

**Aleksandr Prohanov** (s. 1938 Tbilisi, Neuvostoliitto) on venäläinen kirjailija. Prohanov on julkaissut reportaasikirjallisuutta.

Prohanov on kansallismielisen Zavtra-lehden päätoimittaja ja tunnettu kovan linjan mielipiteistään. Hän kuuluu äärinationalistiseen Izborskin klubiin, joka toimii presidentti Vladimir Putinin neuvonantajana.

## Lähteet

## Aiheesta muualla
Adolf Vilhelm Boije af Gennäs

**Adolf Vilhelm Boije af Gennäs** (12. toukokuuta 1801 Porvoo – 23. helmikuuta 1865 Porvoo) oli suomalainen sotilas ja valtiopäivämies.

Boijen vanhemmat olivat everstiluutnanti Otto Christer Boije af Gennäs ja Anna Margareta Montgomery ja puoliso vuodesta 1838 Anna Charlotta Matilda Grundelstierna. Knut Adolf Boije af Gennäs ja Constantin Boije af Gennäs olivat heidän poikiaan. Axel Fredrik Boije af Gennäs oli puolestaan Adolf Vilhelm Boijen veli. Boije palveli kornettina vuodesta 1819, luutnantiksi hän yleni 1823, aliratsumestariksi 1827, ratsumestariksi 1832, majuriksi 1839 ja everstiluutnantiksi 1845. Sotapalveluksesta Boije erosi everstinä 1849.

Boije oli aatelissäädyssä edustaja valtiopäivillä 1863–1864. 

## Lähteet
Alexander Felix Carl Ekestubbe

**Alexander Felix Carl Ekestubbe** (2. heinäkuuta 1838 Hamina – 16. joulukuuta 1866 Helsinki) oli suomalainen sotilas ja valtiopäivämies.

Ekestubben vanhemmat olivat Carl Johan Ekestubbe ja Catharina von Ellers. Ekestubbe oli kadetti Haminan kadettikoulussa 1849 ja palveli valmistuttuaan vänrikkinä ja aliluutnanttina suomalaisissa joukko-osastoissa, luutnantiksi hän yleni 1861 ja alikapteeniksi 1866. Ekestubbe oli aatelissäädyssä edustaja valtiopäivillä 1863–1864. 

## Lähteet
Karlstadt

**Karlstadt** on kaupunki Main-Spessartin piirikunnassa Baijerin osavaltiossa eteläisessä Saksassa. Se kuuluu Baijerin luoteisosan kattavaan Unterfrankenin alueeseen.

## Maantiede
Karlstadt sijaitsee Frankenin viininviljelyalueella Main-joen varrella. Linnuntie-etäisyys Münchenistä on 240 kilometriä luoteeseen. Vastaava etäisyys Frankfurt am Mainista on 80 kilometriä itäkaakkoon ja Würzburgista 22 kilometriä luoteeseen.

Karlstadtin kantakaupunki on Karlstadt. Siihen liitettiin 1970-luvulla maalaiskunnat Gambach, Heßlar, Karlburg, Laudenbach, Mühlbach, Rohrbach, Stadelhofen, Stetten ja Wiesenfeld. Karlstadtin naapurikaupunkeja ovat Lohr am Main lännessä ja Arnstein idässä.

## Historia

Piispa Konrad von Querfurt perusti Karlstadtin 1100-luvun lopulla, ja ensimmäinen asiakirjamaininta paikkakunnasta on vuodelta 1225. Vuosi 1475 jäi aikakirjoihin ruttovuotena (Pestjahr): kulkutautiin menehtyi 700 ihmistä. Ruotsin joukot miehittivät Karlstadtia kolmikymmenvuotisen sodan aikana 1631–1634. Karlstadt oli 1806–1814 osa Frankenin suurherttuakuntaa, minkä jälkeen se liittyi lopullisesti Baijeriin. 1300-luvun alussa valmistunutta kaupungin puolustusmuuria purettiin 1800-luvun kuluessa. Karlstadtin rautatieasema avattiin 1854, seuraavina vuosikymmeninä kaupunki teollistui. Vuonna 1973 Karlstadtista tehtiin Main-Spessartin piirikunnan hallintokaupunki.

Karlstadtin vanhakaupunki on merkittävä historiallinen kokonaisuus. Keskustorin (Marktplatz) reunalla sijaitsee muun muassa raatihuone vuodelta 1422. Raatihuoneen tuntumassa sijaitsee keskiaikainen kirkko St. Andreas. Kaupunginmuurista on säilynyt suuri osa portteineen ja torneineen.

## Talous ja liikenne
Karlstadtin elinkeinot painottuvat palveluihin (vähittäiskauppa, terveydenhoito, matkailu) ja teollisuuteen. Viininviljelyn taloudellinen merkitys on vähäinen, mutta sen kulttuurinen merkitys on suuri.

Karlstadtin rautatieasema, Bahnhof Karlstadt (Main), sijaitsee rataosuudella Würzburg–Aschaffenburg. Bundesstraße 26 ja Bundesstraße 27 risteävät Karlstadtissa. Lähimmät moottoritiet ovat BAB 3 ja BAB 7.

## Viitteet

## Aiheesta muualla
*Karlstadt, Baijeri, Saksa — Sunrise, Sunset, and Daylength
COVID-19-pikatestit

**COVID-19-pikatestit**, joita kutsutaan usein myös COVID-19-sivuvirtaustestiksi, ovat pikatestejä, joita käytetään SARS-CoV-2-infektion (COVID-19) toteamiseen. Ne ovat nopeita toteuttaa minimaalisella koulutuksella, tarjoavat merkittäviä kustannusetuja, maksavat vain murto-osan muista COVID-19-testauksista ja antavat käyttäjille tuloksen 5–30 minuutissa. Niiden väärien negatiivisten tulosten osuus on kuitenkin suuri. Pikavasta-ainetestejä käytetään useissa maissa osana joukkotestausta tai väestön laajuista seulontaa. Niiden uskotaan olevan arvokkaita tunnistettaessa henkilöitä, jotka ovat oireettomia ja jotka voivat mahdollisesti levittää virusta muille ihmisille, jotka eivät muuten tietäisi olevansa tartunnan saaneita. Tämä eroaa muista COVID-19-testien muodoista, kuten PCR:stä, joita pidetään yleensä hyödyllisinä testeinä oireileville henkilöille, koska niiden herkkyys on suurempi ja ne voivat tunnistaa tapaukset tarkemmin.

## Katso myös
* Matkailijan koronatesti
* COVID-19-näytteenotto

## Lähteet

## Aiheesta muualla

*
Bergön-Ramsön luonnonsuojelualue

**Bergön-Ramsön luonnonsuojelualue** on luonnonsuojelualue Espoossa Suvisaariston kaupunginosassa. Alue perustettiin 31. heinäkuuta 2009 ja sen pinta-ala on 53 hehtaaria.

Bergön-Ramsön suojelualue on kaksiosainen, sen eteläinen osa sijaitsee Bergön saarella välittömästi Ramsösundin  maaduntalahtikorven kaakkoispuolella, pohjoinen osa sijaitsee Ramsön saaren pohjoisosassa. Bergön alueella sijaitseva osa on selvästi laajempi kuin Ramsössä sijaitseva osa. 

Ramsön ja Bergön korkeimmat kohdat ovat jääkauden sileäksi hiomaa kalliota. Kallioiden väliin on kertynyt irtonaista maa-ainesta. Metsät ovat monimuotoisia, vanhoja ja luonnontilaisia, alueella on lahopuustoa ja soita. Ramsössä on muun muassa puronvarrensaniaiskorpi, rämelaikku ja tervaleppäluhta. Bergö on kuusivaltaista kangasmetsää. Alueen linnusto on monipuolinen, siellä pesii muun muassa idänuunilintu, lehtopöllö, sirittäjä ja varpushaukka.

## Lähteet
Flacksjö

**Flacksjö** on metsäjärvi Raaseporin pohjoisosassa lounaisella Uudellamaalla. Sen pinta-ala on 48,2 hehtaaria. Etäisyys Tammisaaresta on 17 kilometriä pohjoiseen.

## Maantiede
Flacksjön pituus on 1,5 kilometriä. Rantaviiva polveilee varsin voimakkaasti ja sen pituus on 5&nbsp;567 metriä. Järven keskiosassa sijaitsee noin hehtaarin laajuinen Flacksjöholmen. Flacksjön länsirannalla on varsin jyrkkiä kohtia. Järven ympärillä on useita pienehköjä vakavesiä, kuten Kivijärvi idässä, Barksjö lounaassa, Horsmajärvi luoteessa ja Långsjö pohjoisessa. Långsjön ja Flacksjön välissä sijaitsee noin puolen hehtaarin laajuinen Potterhålet (50,9 metriä mpy). Aivan Flacksjön lounaisrannan tuntumassa on Lilla Flacksjö, jonka kautta Flacksjö laskee länteen Svartsjöhön (43,1 metriä mpy), josta virta vie edelleen Lammasjärveen (35,8 metriä mpy).
Flacksjö (82.004.1.005) kuuluu Dalkarbybäckenin valuma-alueeseen (82.004), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Dalkarbybäckenin alueen laajin vakavesi on Lammasjärvi. Alueeseen kuuluu Lammasjärven ja Flacksjön ohella kolme vähintään hehtaarin laajuista vakavettä: Torrsjö, Barksjö ja Svartsjö.

## Lähteet
Fredrik Wilhelm Fraser

**Fredrik Wilhelm (Vilhelm) Fraser** (8. kesäkuuta 1819 Velkua – 8. tammikuuta 1883 Tuusula) oli suomalainen sotilas ja valtiopäivämies.

Fraserin vanhemmat olivat Gustaf Fredrik Fraser ja Eva Karolina Enroth ja puolisot vuodesta 1847 Johanna Wilhelmina Virginia Hübner (k. 1864) ja vuodesta 1865 Amanda Sofia Theresia Ihlström (k. 1925). Kapteeni, kirjailija, valtiopäivämies Georg Fraser oli Fredrik Wilhelm Fraserin poika ensimmäisestä avioliitosta. Fraser palveli ensin alivänrikkinä ja vänrikkinä suomalaisessa linjapataljoonassa vuodesta 1837 ja sitten useissa eri joukko-osastoissa, aliluutnantiksi hän yleni 1841, luutnantiksi 1846, alikapteeniksi 1850, kapteeniksi 1852, majuriksi 1863 ja everstiluutnantiksi 1868. Sotavalveluksesta Fraser erosi everstinä 1873. 

Fraser oli aatelissäädyssä edustaja valtiopäivillä 1863–1864. 

## Lähteet
Långsjö (Raasepori)

**Långsjö** on metsäjärvi Raaseporin pohjoisosassa lounaisella Uudellamaalla. Sen pinta-ala on 41,2 hehtaaria. Etäisyys Tammisaaresta on 18 kilometriä pohjoiseen.

## Maantiede
Långsjön pituus lännestä itään on noin kaksi kilometriä. Leveys etelästä pohjoiseen on 150–300 metriä. Järven länsiosassa sijaitsee noin 75 aarin laajuinen Långsjöholmen. Järven ympärillä on useita pienehköjä vakavesiä, kuten Kivijärvi eteläkaakossa, Flacksjö etelässä ja Horsmajärvi luoteessa. Långsjön ja Flacksjön välissä sijaitsee noin puolen hehtaarin laajuinen Potterhålet (50,9 metriä mpy). Långsjön itärannalta lähtee laskuoja Myllyjärveen, joka sijaitsee noin kilometrin koilliseen.

Långsjö (82.002.1.022) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Långsjö on yhdeksänneksi laajin Fiskarsinjoen alueen 76:sta vähintään hehtaarin laajuisesta vakavedestä. Alueen laajimmat vakavedet ovat Määrjärvi, Degersjön ja Seljänalanen. Degersjönin itäpuolella sijaitsee niin ikään Långsjö-niminen järvi.

## Lähteet
Horsmajärvi

**Horsmajärvi** () on luonnonsuojelualueen ympäröimä metsäjärvi Raaseporin pohjoisosassa lounaisella Uudellamaalla. Sen pinta-ala on 44,2 hehtaaria. Etäisyys Tammisaaresta on 19 kilometriä pohjoiseen.

## Maantiede
Horsmajärven pituus kaakosta luoteeseen on 2,2 kilometriä. Rantaviiva on epäsäännöllinen, sen pituus on 8&nbsp;295 metriä. Järven eteläosa on kuroutunut lähes erilleen muusta järvestä. Horsmajärven keskiosassa sijaitsee useita saaria ja luotoja, suurin saari on noin 2,5 hehtaarin laajuinen Horsmajärvenholma, joka kohoaa kymmenisen metriä järven pinnan yläpuolelle. Horsmajärven pohjoiset rannat ovat varsin jyrkkiä. Horsmajärven läheisyydessä sijaitsee metsälampia, joista virtaa laskuojia järveen. Horsmajärven kaakkoisosasta lähtee laskuoja Långsjöhön (45,7 metriä mpy), joka sijaitsee noin 700 metriä kaakkoon. Horsmajärven itäpuolella sijaitsee Stora Tregren.
Horsmajärvi (82.002.1.024) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Horsmajärvi on kahdeksanneksi laajin Fiskarsinjoen alueen 76:sta vähintään hehtaarin laajuisesta vakavedestä. Alueen laajimmat vakavedet ovat Määrjärvi, Degersjön ja Seljänalanen.

## Lähteet
Xiaomi Mi Note 10

**Xiaomi Mi Note 10** on Xiaomin marraskuussa 2019 julkaisema älypuhelin, jossa on esiasennettuna Android 9 Xiaomin MIUI-käyttöliittymällä.

## Tekniset tiedot

### Muotoilu
Xiaomi Mi Note 10 -älypuhelimessa on 6,5-tuumainen täysteräväpiirtonäyttö 19,5:9-kuvasuhteella.

### Fyysiset osat
Laitteesta löytyy 2,2 gigahertsin kahdeksanydinsuoritin. Laitteessa on 6 gigatavua RAM-muistia ja 128 gigatavua sisäistä muistia.

#### Kamerat ja multimedia
Laitteessa on viisi takakameraa. Pääkameran tarkkuus on 108 megapikseliä, toinen kamera on 12 megapikseliä (telekamera), kolmas kamera on 5 megapikseliä (telekamera), neljäs kamera on 20 megapikseliä (ultralaajakulmakamera) ja viides kamera on 2 megapikseliä (makrokamera). Etukameran tarkkuus on 32 megapikseliä.

Videokuvaus voidaan tehdä 2160p (4K) -resoluutiolla 30 fps, 1080p (täysteräväpiirto) -resoluutiolla 240 fps sekä 720p (teräväpiirto) -resoluutiolla 960 fps.

### Ohjelmisto
Julkaisuhetkellä laitteessa oli esiasennettuna Android 9 Xiaomin MIUI-käyttöliittymällä.

## Lähteet

* Phonearena: Xiaomi Mi Note 10
Torino Porta Nuova

**Torino Porta Nuova** on Torinon päärautatieasema ja Torinon seudun paikallisliikenteen keskus. Porta Nuova on Italian vilkkain asema Rooman ja Milanon päärautatieasemien jälkeen. Sen vuotuinen matkustajamäärä on noin 70 miljoonaa.

Porta Nuovan terminaalin rakennustyö aloitettiin 1861 insinööri Alessandro Mazzucchettin (1824–1894) johdolla. Terminaali suunniteltiin funktionalistiseksi, ja samalla sen julkisivun haluttiin olevan sopusoinnussa Piazza Carlo Felicen monumentaalirakennusten kanssa. Asemahallin taidemaalauksista vastasi kuvataiteilija Francesco Gonin (1808–1889). Puolisen vuosisataa myöhemmin asemarakennusta laajennettiin Torinon maailmannäyttelyä (Esposizione internazionale di Torino, 1911) varten. Huomattavia rakenteellisia uudistuksia toteutettiin myös 1940 ja 1951. Seuraavat merkittävät uudistukset tehtiin 2016.

Porta Nuova liitettiin Torinon metroon 2007. Myös Torinon toiseksi tärkein rautatieasema Torino Porta Susa sijaitsee metrolinjalla; Porta Nuovan ja Porta Susan välillä on kaksi metroasemaa.

## Lähteet
Ota vaatteet pois (kappale)

**Ota vaatteet pois** on suomalaisen laulajan Kikan nimikkosingle *[[Ota vaatteet pois]]* -albumilta vuodelta 1994. Sen on säveltänyt ja sanoittanut Veikko Samuli. Vinyylisinglen B-puolella ja CD:n toisena kappaleena on samalle albumille sisällytetty "Sut paratiisiin haluan", jonka on säveltänyt Veikko Samuli ja sanoittanut Veikko Samuli, Ilkka Vainio ja Klaus Weyner. Listasijoituksin mitattuna "Ota vaatteet pois" on yksi Kikan menestyneimmistä.

"Ota vaatteet pois" on Kikan ainoa single, joka on julkaistu sekä analogisena vinyylisinglenä että CD-singlenä. Sen jälkeen ilmestyneet kahdeksan singleä julkaistiin vain CD-formaatissa.

## Listasijoitukset

## Lähteet
*Discogs - Kikka: Ota vaatteet pois / Sut paratiisiin haluan
*Discogs - Kikka: Ota vaatteet pois
*

### Viitteet
ACT New Zealand

**ACT New Zealand** on uusiseelantilainen klassista liberalismia edustava poliittinen puolue. Se perustettiin vuonna 1993 nimellä **Association of Consumers and Taxpayers** (), josta sen nykyinen nimi on lyhenne, ja se osallistui puolueena vuoden 1996 vaaleihin. Puolue toimi kansallispuolueen johtaman hallituksen tukipuolueena vuosina 2008–2017. Vuoden 2020 parlamenttivaaleissa puolue sai parlamenttiin kymmenen edustajaa voittamalla yhden vaalipiirin ja saamalla listavaalissa 7,58 prosentilla äänistä yhdeksän lisäedustajaa. Vuoden 2023 vaaleissa puolue sai 11 paikkaa.

## Lähteet
Sulkavanjärvi (Mäntsälä)

**Sulkavanjärvi** on runsasravinteinen ja erittäin matala järvi Mäntsälän luoteisosassa pohjoisella Uudellamaalla. Sen pinta-ala on 96 hehtaaria. Etäisyys Helsingistä on 67 kilometriä pohjoiskoilliseen.

## Maantiede
Sulkavanjärven rannat ovat soistuneet. Järven pituus kaakosta luoteeseen on noin 1,7 kilometriä. Järven koillisosan Suolahti leventää järven pohjoisosan yli kilometrin mittaiseksi, järven eteläosan leveys on noin puoli kilometriä. Saaria ei ole. Sulkavanjärven koillisosassa Anikanniemen luoteispuolella sijaitsee 3,6-metrinen syvänne, suurin osa altaasta on melko tasasyvyistä, korkeintaan 1,2 metriä. Valuma-alueella harjoitettava maatalous kuormittaa Sulkavanjärveä. Sen ekologinen tila oli vuonna 2019 välttävä, vesitilavuus on 973&nbsp;000 kuutiometriä eli 973 miljoonaa litraa.

Sulkavanjärven luusua sijaitsee järven länsirannalla, josta lähtee laskuoja Sulkavanniemen länsipuolitse länteen kohti Mustijokea. Sulkavanjärven kaakkoispuolella sijaitsee Suojärvi ja etelässä Kilpijärvi.

Sulkavanjärven tärkeimmät saaliskalat ovat hauki ja kuha. Järvessä esiintyy myös ankerias, made, pasuuna, suutari ja useita muita kalalajeja. Sulkavanjärvi on merkittävä lintujärvi.

Sulkavanjärvi (19.005.1.001) kuuluu Sulkavanjärven valuma-alueeseen (19.005), joka on kolmannen jakovaiheen vesistö Mustijoen vesistössä (19). Sulkavanjärvi on Sulkavanjärven alueen toiseksi laajin vakavesi. Alueeseen kuuluu kuusi vähintään hehtaarin laajuista vakavettä: Suojärvi, Sulkavanjärvi, Pursijärvi, Rutajärvi, Lammikko ja Lammijärvi. Mäntsälän 30:stä järvestä Sulkavanjärvi on kuudenneksi laajin.

## Lähteet
Brooke Francis

**Brooke Francis** (o.s. **Donoghue**, s. 6. tammikuuta 1995 Hamilton) on uusiseelantilainen soutaja. Hän on pariairokaksikon olympiavoittaja ja maailmanmestari.

Francis voitti maailmanmestaruuden pariairokaksikossa Olivia Loen kanssa Sarasotassa 2017 ja Ottensheimissa 2019 sekä saavutti MM-hopeaa Plovdivissa 2018. Vuodelle 2021 siirretyissä Tokion olympialaisissa hän saavutti Hannah Osbornen kanssa olympiahopeaa. Belgradin MM-kilpailuissa 2023 Francis ja Lucy Spoors sijoittuivat pariairokaksikossa viidenneksi, ja Pariisin olympialaisissa 2024 he voittivat kultaa 0,24 sekunnin erolla Romanian venekuntaan.

Alle 23-vuotiaiden MM-kilpailuissa Francis saavutti pariaironelosessa pronssia vuonna 2014 ja pariairokaksikossa hopeaa vuonna 2015.

Brooke Donoghue avioitui soutaja Jeff Francisin kanssa vuonna 2022. 

## Lähteet
Hannah Osborne

**Hannah Osborne** (s. 10. maaliskuuta 1994) on uusiseelantilainen soutaja. Hän saavutti vuodelle 2021 siirretyissä Tokion olympialaisissa hopeaa pariairokaksikossa Brooke Donoghuen parina. Maailmanmestaruuskilpailuissa hän sijoittui yksikössä kahdeksanneksi Sarasotassa 2017 ja Plovdivissa 2018 sekä pariaironelosessa viidenneksi Ottensheimissa 2019. Nuorten MM-kilpailuissa Osborne saavutti pariaironelosessa pronssia vuonna 2012.

## Lähteet
Olivia Loe

**Olivia Loe** (s. 15. tammikuuta 1992) on uusiseelantilainen soutaja. Hän voitti maailmanmestaruuden pariairokaksikossa Brooke Donoghuen kanssa Sarasotassa 2017 ja Ottensheimissa 2019 sekä saavutti MM-hopeaa Plovdivissa 2018. Vuodelle 2021 siirretyissä Tokion olympialaisissa hän sijoittui pariaironelosessa kahdeksanneksi. Alle 23-vuotiaiden MM-kilpailuissa Loe saavutti pariaironelosessa pronssia vuonna 2012 ja perämiehettömässä nelosessa hopeaa vuonna 2014.

Olivia Loen isosisko Jessica on myös soutanut arvokilpailuissa, ja heidän isänsä Richard Loe oli maajoukkuepelaaja rugbyssa.

## Lähteet
Veitikka oot

**Veitikka oot** on suomalaisen laulajan Kikan kolmas single *[[Ota vaatteet pois]]* -albumilta vuodelta 1994. Sen on säveltänyt Veikko Samuli ja sanoittanut Ilkka Vainio. CD-singlen kaksi muuta kappaletta ovat "Sukkelat sormet ja sutjakka suu", sekä jo aiemmin omana singlenään julkaistu nimikkosingle "Ota vaatteet pois".

## Lähteet
*Discogs - Kikka: Veitikka oot / Sukkelat sormet ja sutjakka suu / Ota vaatteet pois
Faustinus

"Faustinus" - nimi voi tarkoittaa

*Pyhä Faustinus
* Faustinus Jakovlevits Doutkevitsh, venäläinen taikuri ja väitettyjen spiritismi-istuntojen paljastaja
* Faustinus Capriello, oik. Faustinus Petersen, myöhemmin Faustinus Faustinus (1868-1946) tanskalainen taikuri, illusionisti ja spritismi-istuntojen paljastaja.
Genevieve Behrent

**Genevieve Behrent** (s. 25. syyskuuta 1990) on uusiseelantilainen soutaja. Hän saavutti Rio de Janeiron olympialaisissa 2016 hopeaa perämiehettömässä kaksikossa Rebecca Scownin parina ja sijoittui kahdeksikossa neljänneksi. Hän saavutti maailmanmestaruuskilpailuissa hopeaa kahdeksikossa Aiguebelettessa 2015. Alle 23-vuotiaiden MM-kilpailuissa hän saavutti kolme mitalia vuosina 2010–2012.

## Lähteet
Rebecca Scown

**Rebecca Scown** (s. 10. elokuuta 1983) on uusiseelantilainen soutaja. Hän saavutti perämiehettömässä kaksikossa Lontoon olympialaisissa 2012 pronssia Juliette Haighin parina ja Rio de Janeiron olympialaisissa 2016 hopeaa Genevieve Behrentin parina. Lisäksi hän sijoittui Rion olympialaisten kahdeksikossa neljänneksi. Scown voitti maailmanmestaruuden perämiehettömässä kaksikossa Haighin kanssa Karapirossa 2010 ja Bledissä 2011. Aiguebeletten MM-kilpailuissa 2015 hän saavutti kahdeksikossa hopeaa, ja lisäksi hän ylsi MM-pronssille perämiehettömässä kaksikossa vuosina 2009, 2013 ja 2014 sekä kahdeksikossa vuonna 2017.

Rebecca Scownin serkku Sonia Waddell on myös kilpaillut olympialaisissa soutajana.

## Lähteet
Juliette Haigh

**Juliette Haigh** (myöh. **Drysdale**, s. 4. elokuuta 1982) on uusiseelantilainen soutaja. Hän saavutti perämiehettömässä kaksikossa Lontoon olympialaisissa 2012 pronssia Rebecca Scownin parina. Hän sijoittui samassa luokassa Nicky Colesin parina kuudenneksi Ateenan olympialaisissa 2004 ja viidenneksi Pekingin olympialaisissa 2008. Maailmanmestaruuskilpailuissa Haigh ja Coles voittivat kultaa Gifussa 2005, saivat hopeaa Etonissa 2006 ja sijoittuivat viidenneksi Münchenissä 2007. Haigh ja Scown voittivat maailmanmestaruuden Karapirossa 2010 ja Bledissä 2011.

Haigh avioitui vuonna 2013 soudun olympiavoittaja Mahé Drysdalen kanssa. Heillä on kolme lasta.

## Lähteet
Nokkahaarniskapää

**Nokkahaarniskapää** (*Pentaceropsis recurvirostris*) on haarniskapäihin kuuluva kalalaji, joka elää eteläisen Tyynenmeren alueella. Se on sukunsa ***Pentaceropsis*** ainoa laji.

## Koko ja ulkonäkö
Nokkahaarniskapää voi kasvaa noin 50 cm pitkäksi. Laji on ruumiinrakenteeltaan korkea, litteä, jyrkkäotsainen ja pitkäkuonoinen. Selkäevä on pitkä, korkea ja piikikäs. Piikit ovat myrkyllisiä. Pyrstöevässä on matala lovi. Väriltään laji on hopeanharmaa ja ruumiissa on viistoja mustia juovia. Nuorten kalojen ruumiissa on ruskeita laikkuja.

## Levinneisyys ja elintavat
Nokkahaarniskapäätä tavataan Australian etelärannikolta Länsi-Australiasta Uuteen Etelä-Walesiin ja Tasmaniaan. Lajin elinympäristöä ovat kivikkoiset riutat aina 260 metrin syvyyteen asti. Se elää usein riuttojen koloissa ja halkeamissa. Nokkahaarniskapään ravintoa ovat selkärangattomat eläimet kuten meritähdet ja monisukasmadot ja voi syödä myös ruskoleviä. Kalan lisääntymisaika on toukokuusta elokuulle.

Nokkahaarniskapää on hyvä ruokakala, mutta ei kaupallisesti kovin merkittävä. Se on suosittu vapaa-ajankalastuksen kohde ja sitä pyydystetään esimerkiksi keihästämällä.

## Lähteet
Easter Is Cancelled

**Easter Is Cancelled** on The Darknessin kuudes studioalbumi, joka julkaistiin 4. lokakuuta 2019.
## Kappaleet
# 
# 
# 
# 
# 
# 
# 
# 
# 
# 

## Kokoonpano
* Justin Hawkins - laulu, kitara, Koskettimmet
* Dan Hawkins - kitara
* Frankie Poullain - basso
* Rufus Tiger Taylor - rummut

## Arvostelut
* Imperiumi: 7½/10
* Loudersound: 
* Sonic Perspectives: 7½/10 

## Lähteet

## Aiheesta muualla
* Easter Is Cancelled Discogsissa
Xiaomi Mi 10T

**Xiaomi Mi 10T** on Xiaomin 1. lokakuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä.

## Tekniset tiedot

### Muotoilu
Xiaomi Mi 10T -älypuhelimessa on 6,7-tuumainen täysteräväpiirtonäyttö 20:9-kuvasuhteella.

### Fyysiset osat
Laitteesta löytyy 2,84 gigahertsin kahdeksanydinsuoritin. Laitteessa on 6 gigatavua RAM-muistia ja 128 gigatavua sisäistä muistia.

#### Kamerat ja multimedia
Laitteessa on kolme takakameraa. Pääkameran tarkkuus on 64 megapikseliä, toinen kamera on 13 megapikseliä (ultralaajakulmakamera) ja kolmas kamera on 5 megapikseliä (makrokamera). Etukameran tarkkuus on 20 megapikseliä.

Videokuvaus voidaan tehdä 4320p (8K) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä.

## Lähteet

* Phonearena: Xiaomi Mi 10T
Uuden-Seelannin vihreä puolue

**Uuden-Seelannin vihreä puolue** (, ) on uusiseelantilainen puolue, joka edustaa vihreää liikettä. Puolue perustettiin vuonna 1990 ja sai ensimmäiset edustajansa parlamenttiin vuoden 1996 parlamenttivaaleissa osana Alliance-vaaliliittoa. Vuoden 2020 vaaleissa puolue sai parlamenttiin kymmenen edustajaa voittamalla yhden vaalipiirin ja saamalla listavaalissa 7,86 prosentilla äänistä yhdeksän lisäedustajaa. Puolue toimii työväenpuolueen johtaman hallituksen tukipuolueena. Vuoden 2023 vaaleissa puolue sai 15 paikkaa.

## Lähteet
Motorheart

**Motorheart** on The Darknessin seitsemäs studioalbumi, joka julkaistiin 19. marraskuuta 2021.
## Kappaleet
# 
# 
# 
# 
# 
# 
# 
# 
# 

### Deluxe-version kappaleet
# 
# 
# 

## Kokoonpano
* Justin Hawkins – laulu
* Dan Hawkins – kitara
* Frankie Poullain – basso
* Rufus Tiger Taylor – rummut

## Arvostelut
* Imperiumi: 7½/10
* Soundi: 

## Lähteet
Saran diskografia

Tämä artikkeli käsittää suomalaisen Sara-yhtyeen diskografian.
## Albumit
* 
* 
* 
* 
* 
* 
* 
* 
* 
* 

## EP-levyt
* *Instrumental EP* (2012)
* Ainoat Hereillä EP (2015)
* Tyhmä Pieni Elämä EP (2015)
* Synkkä matkustaja EP (2016)

## Singlet
* *Silmiin & sydämiin* (1999)
* *Seuraa* (2000)
* *Tanssiin* (2001)
* *KSK* (promosingle) (2002)
* *Ylimäärä* (2003)
* *Momentum* (2006)
* *Vielä muodostan varjoni* (promosingle) (2006)
* *Huokaus* (promosingle) (2006)
* *Laine kerrallaan (maa oli tuolla jossain kun päivät muuttuivat vuosiksi)* (2008)
* *Rauhan aika* (promosingle) (2008)
* *Pitelet taivasta* (promosingle) (2008)
* *Kartta rinnassa* (promosingle) (2008)
* *Yhtenä iltana* (promosingle) (2011)
* *Se keinuttaa meitä ajassa* (promosingle) (2012)
* *Hiljaiset siivet* (promosingle) (2012)
* *Alkava myrsky *(promosingle) (2012)
* Hidas (2016)
* Hyvä sää / Olet kaikkialla (2017)
* Tulva / Kaikki on yhtä (2017)
* Se osa joka rikkoo (2021)
* Sileä tie (2021)
* Mun ihminen (2021)
* Irtoavat leuat (2021)
* Vuosi nolla (2022)
* Pimeys-sessiot (2022)
* Valtameri ovella (2024)
* Anhedonia (2024)
* Hyvästi kapteeni (2024)

## Videot
* *Seuraa* (2000)
* *Tanssiin* (2001)
* *Vielä muodostan varjoni* (2006)
* *Pyyhit vuodet kasvoiltasi* (2006)
* *Laine kerrallaan (maa oli tuolla jossain kun päivät muuttuivat vuosiksi)* (2008)
* *Rauhan aika* (2008)
* *Yhtenä iltana* (2011)
* *Se keinuttaa meitä ajassa* (2012)
* *I* (2012)
* *Ainoat hereillä* (2015)
* *Helvettiin* (2016)
* *Hidas* (2016)
* *Tyhjää* (2017)
* *Avaa se ovi* (2018)
* *Ethän vielä kuole* (2018)
* Se osa joka rikkoo (2021)
* *Sileä tie* (2021)
* *Taivas* (2022)
* *Valtameri ovella* (2024)
* *Anhedonia* (2024)
* *Hyvästi kapteeni* (2024)
* *Vaeltaa* (2025)

## Lähteet
Cliffordin tosi iso elokuva

**Cliffordin tosi iso elokuva** (*Clifford's Really Big Movie*) on vuonna 2004 valmistunut yhdysvaltalainen animaatioelokuva. Elokuvan ohjasivat Robert Ramirez ja animaation hoiti  Warner Bros-yhtiö.

Pääroolien ääninäyttelijöinä ovat John Ritter, Wayne Brady, Kel Mitchell, Cree Summer, Judge Reinhold, Jenna Elfman, Wilmer Valderrama, Jess Harnell, John Goodman, Kath Soucie ja Grey DeLisle.

*Cliffordin tosi iso elokuva* julkaistiin DVD:lle 24. elokuuta 2004.

## Ääninäyttelijät

## Vastaanotto

### Arvostelut
Elokuva on saanut ristiriitaisen vastaanoton kriitikoilta. Arvosteluja keräävän Rotten Tomatoes -sivuston mukaan 53 prosenttia kriitikoista on antanut elokuvalle myönteisen arvosanan keskiarvolla 5.7/10. Tulos perustuu 32 arvioon. Metacriticissä elokuvalla on 49 pistettä 100:sta.

## Lähteet

## Aiheesta muualla

* 
* 
* 
* 
* 
*
Maoripuolue

**Maoripuolue** (, ) on uusiseelantilainen puolue, joka kannattaa Uuden-Seelannin alkuperäiskansa maorien oikeuksia. Se asettaa ehdokkaita Uuden-Seelannin seitsemässä maoreille kiintiöidyissä, ja toisinaan myös kaikille avoimissa. Puolueella on kaksi tasa-arvoista johtajaa, jotka ovat Rawiri Waititi ja Debbie Ngarewa-Packer.

## Historia
Puolue merkittiin maan puoluerekisteriin kesäkuussa 2004. Puolueen ensimmäinen edustaja parlamentissa oli Tariana Turia, joka oli aiemmin edustanut työväenpuoluetta. Turia erosi parlamentista huhtikuussa 2004, minkä seurauksena hänen vaalipiirissään järjestettiin täyttövaalit. Turia asettui näissä vaaleissa ehdolle maoripuolueen ehdokkaana ja tuli valituksi.

Toukokuussa 2023 työväenpuoluetta alun perin edustanut tulliministeri, Meka Whaitiri, ilmoitti loikkaavansa maoripuolueeseen. Syyksi hän ilmoitti halunsa kampanjoida maorien asioiden puolesta, joka ei työväenpuolueen riveistä.

Vuoden 2023 parlamenttivaaleissa se sai parlamenttiin neljä edustajaa, ja tuplasi paikkamääränsä, saatuaan 2,6 % äänistä. Täyttövaalien jälkeen puolue sai kaksi lisäpaikkaa ja virallisten tulosten julistamisen yhteydessä puolueen paikkamäärä oli kuusi.

## Ideologia ja kantoja
Puolue kannattaa mm. seuraavia asioita:

* Kaivostoiminnan kieltämistä meren pohjassa 
* Uuden-Seelannin muuttamista tasavallaksi
* Ruuan myyntiveron poistamista

Puolue pani syyskuussa 2021 alulle aloitteen, jonka mukaan maan nimi tulisi muuttaa maorinkieliseen muotoon Aotearoa. Aloite, joka sai jo heti ensimmäisenä päivänä kasaan 51 000 allekirjoitusta, sai kesäkuussa 2022 kerättyä tarvittavat 70 000 allekirjoitusta, minkä johdosta se luovutettiin parlamentille käsiteltäväksi. Puolueen toinen puheenjohtaja, Rawiri Waititi, sano, ettei kannata kansanäänestystä aiheesta, koska se olisi "enemmistön tyranniaa".

Puolueen katsotaan olevan keskusta-vasemmistolainen, ja selkeästi enemmän vasemmalla kuin työväenpuolue. Toisaalta puoluetta on luonnehdittu myös keskustalaiseksi.

## Lähteet
Kastilianpaimenkoira

**Kastilianpaimenkoira** (), sananmukaisesti "Kastilia-La Manchan carea", on espanjalainen koirarotu. Sillä ei ole FCI:n hyväksyntää, ja Espanjassa se on hyväksytty *Grupos Étnicos*-listalle, joka on eräänlainen esivaihe ennen rodun virallista kansallista hyväksyntää. Rodusta huolehtii Toledon San Román de los Montesissa toimiva Asociación de Criadores del Perro Carea Castellano Manchego.

## Ulkonäkö
Kastilianpaimenkoira on kooltaan pieni tai keskikokoinen; hieman korkeuttaan pidempi. Olemukseltaan se on maatiaismainen ja tasapainoinen. Kallon ja kuonon suhde on 3:2. Tummilla yksilöillä kirsu on musta, vaaleilla osittain tai täysin pigmentoitunut ruskea. Silmät ovat keskikokoiset, mantelinmuotoiset ja kallon etuosaan nähden viistosti asettuneet; väriltään joko keltaiset tai ruskeat eri sävyissään. Korvat ovat keskikokoiset, kolmionmuotoiset ja korkealle asettuneet; sivuille tai eteen taittuneet. Häntä on keskipitkä, kärjestään sapelin tai koukun muotoon kaartuva. Urosten säkäkorkeus vaihtelee 43–49 cm ja paino 12–18 kg välillä, nartuilla vastaavat mitat ovat 42–48 cm ja 10–16 kg.

Karvapeite on karkea ja tiheä; joko suora tai hieman aaltoileva. Lyhytkarvaisemmilla yksilöillä se on pisin (3–4 cm) niskassa, säässä, selässä, lanteessa, vatsassa, reiden hapsuissa ja hännäntöyhtössä; päässä ja muissa osissa runkoa se on lyhyempi. Yleisin väritys on musta kermanvärisin merkein; toisinaan seassa esiintyy valkoisia tai harmaita karvoja, ja tällaisia yksilöitä kutsutaan nimillä *piñano* ("männynkäpy") ja *cenizo* ("tuhka"). Joillain yksilöillä väritykseen sekoittuu kanelinvärisiä karvoja, jolloin käytetään nimitystä *atabacada* ("kahvinruskea"). Muut värivaihtoehdot ovat suklaanruskea kermanvärisin merkein, kolmivärinen (tricolor) sekä yksivärinen (jonka sävy vaihtelee erittäin vaaleasta kermasta kaneliin - ei kuitenkaan koskaan kastanjanruskea).

## Luonne ja käyttäytyminen
Rotu on tottelevainen ja vaiston varassa toimiva. Se on jalostettu karjanajoon, mihin sillä on synnynnäinen vaisto.

## Alkuperä
Rotua esiintyy lähinnä Kastilia-La Manchan alueella, erityisesti Toledon maakunnassa. Lisäksi sitä tavataan Madridin itsehallintoalueella, Kastilia ja Leónin Ávilan maakunnassa sekä Pohjois-Extremadurassa.

## Lähteet
George Ohsawa

**George Ohsawa** (synt. **Nyoichi Sakurazawa**, , 1893–1966) oli japanilainen ravitsemustieteilijä. Ohsawa tunnetaan etenkin makrobioottisen ruokavalion kehittäjänä. Hän kirjoitti yli 300 kirjaa japaniksi ja 20 ranskaksi.

Ohsawan makrobiootiikka oli kasvisruokajärjestelmä, joka pyrki vakauttamaan taolaisuuteen liittyviä jin ja jang -voimia. Mitä enemmän ihminen halusi puhdistaa elimistöään, sitä yksinkertaisempaa ruokaa hänen tuli syödä. Korkein ruokavalion muoto sisälsi vain täysjyväriisiä. Puhtaimmat versiot oli tarkoitettu syöpien ja muiden sairauksien parantamiseen.

## Lähteet
Orihon

**Orihon** (, kirjaimellisesti ’taittokirja’) oli haitarimaisesti sidottu kirja. Sidontatyyppi on lähtöisin Kiinasta, mutta siitä tuli yleinen Japanissa, jossa sitä käytettiin ilmeisesti jo Heian-kaudella. Perinteisesti orihon-kirjoina julkaistiin buddhalaisia tekstejä ja Edo-kauden ukiyo-e-tyylisuunnan kuva-albumeita, joita kutsuttiin nimellä e-hon. 

Ukiyo-e-albumeissa painettiin yleensä kaksitoista ōban-koon (noin 26,5 × 39 cm) kuva-arkkia. Jokainen arkeista taitettiin niin, että kuva jäi taitoksen sisäpuolelle. Taitoksen raja tuli kuvan keskelle pystyyn. Kuvat liimattiin yhteen takapuolen ulkoreunasta, jolloin ne taittuivat siististi haitarimaisesti kokoon. Sekä etu- että takakansi ovat tukevampaa paperia tai kartonkia. Kun kirja avattiin katselua ja lukemista varten, koko aukeama tai kuva avautui siististi ja saumattomasti. Ukiyo-e-albumeissa oli kuvien lisäksi yleensä muutama sivu tekstiä joko ennen kuvia tai niiden jälkeen.  

Orihon oli merkittävä uudistus ukiyo-e-kuvakirjoissa, sillä se mahdollisti entistä suurempien kuvien kokoamisen kuvasarjoiksi. Aiemmin fukurotoji-tekniikalla sidottujen kirjojen keskisauma oli vaikeuttanut ukiyo-e-kuvittajien työtä. Yksittäisistä arkeista koostuvissa orihon-kirjoissa käytettiin usein erikoispainotekniikoita ja laadukkaita materiaaleja. Orihon-albumien kulta-aika oli 1770-luvulta 1790-luvulle. Myöhemmin moniväripainetut fukuritoji-sidotut kuvakirjat korjasivat orihon-albumit.

## Lähteet
* 
* 
* 

### Viitteet

## Aiheesta muualla
Laine (etunimi)

**Laine** on etunimi, jota yleensä käytetään naisennimenä. Suomessa, Ruotsissa ja Virossa se on toisinaan ollut käytössä myös miehennimenä.

Laine-nimeä pidetään Lainan rinnakkaismuotona, mutta se on mahdollista tulkita myös luontoaiheiseksi, suomen ja viron *laine*-sanaan pohjautuvaksi nimeksi. Lisäksi Laine voi olla lyhentymä vierasperäisistä *-laine*-loppuisista nimistä, kuten Elainesta.

Digi- ja väestötietoviraston mukaan Laine on huhtikuuhun 2025 mennessä ollut Suomessa etunimenä noin 284 naisella ja noin 30–50 miehellä.

## Tunnettuja Laine-nimisiä
* Laine Erik (1942–2024), virolainen maataloustutkija ja Neuvostoliittoa edustanut keskimatkojen juoksija
* Laine Hardy (s. 2000), yhdysvaltalainen laulaja
* Laine Leichter (1919–2019), virolainen sellisti ja musiikkipedagogi

## Kuvitteellisia Laine-nimisiä
* Laine, päähenkilö Hilja Haahden romaanissa *Kesätoverit* (1905)

## Katso myös
* Laine (sukunimi)

## Lähteet

## Aiheesta muualla
* Etunimien taivutus: Laine (Kotimaisten kielten keskuksen verkkojulkaisu)
Resist

**Resist** tai **RESIST** voi tarkoittaa seuraavia:

* RESIST, belgialainen vaaliliitto
* *[[Resist (Damnationin albumi)|Resist]]*, Damnationin albumi vuodelta 2000
* *[[Resist (Within Temptationin albumi)|Resist]]*, Within Temptationin albumi vuodelta 2019.
Hemträsket (Raasepori)

**Hemträsket** on järvi Pohjassa Raaseporissa Uudenmaan maakunnassa. Järven pinta ala on 21 hehtaaria ja korkeus merenpinnasta 2,5 metriä.  Järvi kuuluu pienen rannikkovesistön muodostavaan Kullaanjärven valuma-alueesseen, joka laskee Pohjanpitäjänlahden Tomasbölevikeniin. Järvi on  Kullaanjätven vesistön vesireitin alin järvi. Järven pohjoisrannalla sijaitsee Pohjan Tomasbölen kylä.
## Lähteet
Konneveden kirkonkylä

**Konneveden kirkonkylä** eli **Kärkkäiskylä** on Konneveden kunnan kuntakeskus Keski-Suomen maakunnan itäosassa, Rautalammin reitin keskusjärven Konneveden eteläosien länsipuolella. Kirkonkylä on pitkänomainen, kantatien 69 varrelle kehittynyt taajama.

Tilastokeskuksen taajama-aluerajauksen mukaan vuoden 2019 lopussa Konneveden kirkonkylän pinta-ala oli 3,73 neliökilometriä ja väkiluku 1&nbsp;073. Tilastollinen taajamarajaus voi poiketa virallisesta kunnanosien rajauksesta. Konneveden kunta määrittelee kirkonkylän osiksi varsinaisen keskustan lisäksi myös Alkulan, Heikkilän, Itikkakylän, Lahdenkylän, Pukaran, Pukaranrannan, Salmenkylän, Siikakosken, Silmutjärven ja Suokylän. Määritelty alue perustuu seudun vanhaan koulupiiriin.


File:Kunnantalo Konnevesi.JPG|Konneveden kunnantalo.
File:Konneveden koulukeskus.jpg|Konneveden koulukeskusta.
File:Konneveden kirkko 1.jpg|Konneveden kirkko.


## Lähteet
Surimono

**Surimono** (, kirjaimellisesti ’painettu’) on japanilaisten puupiirroskuvien genre. Surimono-kuvat olivat  yksityisesti tilattuja painokuvia tai painokuvasarjoja Edo-kauden Japanissa. Surimono-painokuvia ei pidetä samaan aikaan kukoistaneen kaupallisen ukiyo-e-tyylisuunnan osana.  

## Taustaa
Sana *surimono* tarkoitti alun perin mitä tahansa puupiirrostekniikalla painettua kuvaa. Edo-kaudella termi kuitenkin muuttui tarkoittamaan vain yksityisesti tilattuja painokuvia, jotka painettiin yleensä pieninä sarjoina. Genre kehittyi 1760-luvulla suosituista e-goyomi-kalentereista, jotka olivat olleet vaihdettaviksi tarkoitettuja uudenvuoden tervehdyksiä.   

Surimonossa yhdistyivät usein runot ja kuvat. Monet painokuvista olivat kyōka- ja haiku-runoilijoiden tilaamia yksityisiä pienen kappalemäärän painoksia. Tyypillinen surimono-painos oli 20–100 vedosta. Tilaamisen syy oli osallistuminen ryhmän sisäiseen kilpailuun, halu jakaa ja vaihtaa runoja omassa ryhmässä tai kerhossa, tai yksinkertaisesti itse kirjoitettujen runojen mainostaminen ja levittäminen. 

Surimonon tilaamisen ja jakamisen syyt olivat kuitenkin hyvin vaihtelevia. Näyttelijät tilasivat painokuvia mainostaakseen esiintymisiään tai ilmoittaakseen nimenvaihdosta. Kurtisaanit mainostivat palvelujaan. Surimono saattoi ilmoittaa tärkeästä yksityisestä tilaisuudesta tai julkisesta tapahtumasta. Varhaisin tunnettu surimono-kuva on vuodelta 1785. Genren kulta-aika oli vuosina 1790–1830. Kyōkan-runouden muoti meni ohitse 1830-luvulla, mutta haiku-runoissa surimonon suosio jatkui 1800-luvun puoliväliin saakka.

### Muoto ja sisältö
Surimonoa ei sensuroitu samalla tavalla kuin julkiseen levitykseen tarkoitettuja painokuvia. Tilaajat olivat koulutettuja ja usein varakkaita yksityishenkilöitä tai ryhmiä, jotka eivät säästelleet kustannuksissa. Surimono-tilaukset olivatkin kuvien suunnittelijoille ja kustantajille merkittävä tulonlähde. Kuvittajat pystyivät kokeilemaan painotekniikoita ja kuva-aiheita, jotka eivät sopineet kaupalliseen levitykseen. Esimerkiksi asetelmat eivät koskaan olleet kaupallisen ukiyo-en aiheita, mutta surimonossa yleinen kuva-aihe. Surimonossa saatettiin käyttää metallivärejä, kohopainatusta ja erikoisvärejä, joita ei pystytty kustannussyistä käyttämään kaupallisissa kuvasarjoissa. Kuvat painettiin paksummalle paperille kuin kaupallinen ukiyo-e. 

Surimonossa käytettiin usein kaupallisista painokuvista poikkeavia kokoja. Neliömäinen *shikishi* (20,5 × 18,5 cm) oli ollut waka-runoilijoiden käytössä jo Heian-kaudella. Suuri *yokonagaban* (40 × 53 cm) taitettiin kahtia. Kuva jäi ulkopuolelle ja runon teksti sisäpuolelelle. 

### Surimonon mestarit
Lähes kaikki ukiyo-e-mestarit suunnittelivat myös surimono-kuvia. Tunnetuimmat suunnittelijat ovat Katsushika Hokusai (1760-1849) ja hänen oppilaansa Totoya Hokkei (1780-1850), Sadaoka Gakutei (1785– 1855), Kubo Shunman (1757-1820) ja Ryuryukyo Shinsai (1764–1820). Myös Utagawa Toyokuni I (1769–1825) ja hänen oppilaansa Utagawa Kunisada (1786–1865) tunnettiin surimonostaan.

## Lähteet
* 
* 
* 
* 

### Viitteet

## Aiheesta muualla
Hoffa

**Hoffa** on David Mametin käsikirjoittama ja näyttelijänä paremmin tunnetun Danny DeViton ohjaama elämäkerrallinen rikoselokuva vuodelta 1992. Se kertoo yhdysvaltalaisesta ammattiyhdistysjohtaja Jimmy Hoffasta, jota esittää Jack Nicholson. Muissa pääosissa näyttelevät Danny DeVito, Armand Assante, J. T. Walsh ja Robert Prosky.

## Vastaanotto
*Hoffa* oli Oscar-ehdokkaana kuvauksesta ja naamioinnista. Jack Nicholson oli roolityöstään Golden Globe -ehdokkaana, mutta myös Razzie-ehdokkaana sekä tästä että elokuvasta *[[Koirat karvoissaan]]*. Berliinin elokuvajuhlilla *Hoffa* kilpaili Kultaisesta karhusta.

*Chicago Sun-Timesin* Roger Ebert kirjoitti Danny DeViton lunastavan *Hoffalla* paikkansa varteenotettavien ohjaajien joukossa ja antoi elokuvalle kolme ja puoli tähteä neljästä. *[[Video-opas|Video-oppaassa]]* vuodelta 1994 Bello Romano antoi *Hoffalle* kaksi tähteä viidestä ja kirjoitti, että ”poskitopattu Jack Nicholson ärjyy ja virnuilee antaumuksellisesti Hoffana, mutta edes David Mamet[i]n käsikirjoitus ei anna ryhtiä DeViton ohjaukseen”.

## Lähteet
Resist (Within Temptationin albumi)

**Resist** on alankomaalaisen sinfonisen metallin yhtyeen Within Temptationin seitsemäs studioalbumi, joka julkaistiin 1. helmikuuta 2019.
## Kappaleet
#
# 4:09
# 
#
# 
# 
# 
# 
# 
#

### Extended deluxe
#
#
#
#
#
#
#	
#	
#
#
#
#
#
#	
#

## Arvostelut
* Imperiumi.net: 6+/10
* Soundi: 

## Lähteet

## Aiheesta muualla
* Resist Discogsissa 
*